Sangens tittel er det hebraiske ordet for "i live" eller "lever", og det kan transkriberes til latinske bokstaver på en rekke måter. Under konkurransen i 1983 og kommersielt ble tittelen transkribert som «Hi», ellers har tittelen blitt transkribert som «Khay», «Jai», «Hay» eller «Chai». Ordet uttales omtrent som "khaj" – der "kh" uttales som "ch" i tyske Bach. Avi Toledano, som hadde representert Israel i konkurransen året før, komponerte låten, mens Ehud Manor skrev teksten.